माता गुजरी गुरुद्वारा पर मना शहीदी पर्व
उज्जैन | गीता कॉलोनी स्थित माता गुजरी गुरुद्वारा पर रविवार को शहीदी पर्व मनाया गया। इस मौके पर भाई गुरप्रीत सिंह शिमला वाले ने रागी जत्था के साथ कीर्तन किया। दोपहर 2 बजे समापन पर लंगर का आयोजन किया। इसी के साथ शहीदी पर्व का चार दिनी कार्यक्रमों का भी समापन हो गया। चार दिनी आयोजन के अंतर्गत आयोजित विभिन्न प्रतियोगिताओं के विजेताओं को पुरस्कृत किया। इनके अलावा गुरुवाणी प्रतियोगिता में नेहर कौर चावला, सिमरन कौर, चरणप्रीत डग आैर अमृत सिंह चावला को विशेष पुरस्कार दिए गए। मुख्य अतिथि सिख समाज अध्यक्ष सुरेंद्रसिंह अरोरा, सचिव अन्नू अरोरा व मुख्य सेवादार बंटी सिंह मोगा थे। अध्यक्षता गुरुद्वारा अध्यक्ष पुरुषोत्तम चावला ने की। संचालन अन्नू अरोरा व डॉ. बीएस मक्कड़ ने किया। आभार दीपक राजवानी ने माना। गुरुद्वारे में 15 दिन से चल रहे अखंड पाठ का भी शनिवार रात समापन हो गया।
bho_Deva hin_Deva